**LA VIDA DELS JOVES SOTA EL TOTALITARISME NAZI: ELS REBELS DEL SWING**

Després d'haver vist la pel·lícula realitza les següents activitats:

**1.Resumeix la pel·lícula.**

**2. Algunes de les característiques dels moviments totalitaris són aquestes. També hem estudiat les característiques de les dictadures a classe. Pots relacionar-les amb escenes de la pel·lícula?**

a) antiliberalisme: El liberalisme i la democràcia no té possibilitat de resoldre els problemes socials. La democràcia ens fa iguals quan, segons el nazisme, és clar que som diferents (preparació, nivell econòmic, religió, ...), per això les eleccions no serveixen ni tampoc els partits polítics, de manera que només s'autoritza un partit polític.

b) Racisme antisemita. Només podia ser considerat ciutadà alemany el que portés sang alemanya. Els jueus eren inferiors física i mentalment.

c) Nacionalisme expansiu. Davant la prohibició dels tractats de pau, es reivindicava la unió de tots els alemanys en una "Gran Alemanya", és a dir, l’ *Anschluss* amb Àustria, a més de la possibilitat d'annexionar zones de majoria demogràfica germànica en altres nacions, i s'afirmava el dret a posseir terra suficient per a un gran poble.

d) Control de la premsa i de la creació literària i artística, amb l'argument que es "lluita contra la mentida política". El partit controlava la veritat i la informació.

e) Control de la societat des de tots els punts de vista mitjançant un sistema policial en què participen tots els ciutadans.

f) Líder indiscutible de la nació al qual se li deu obediència cega.

**3. Davant un estat totalitari com el que apareix en la pel·lícula es poden adoptar diferents postures. Identifica en la pel·lícula que actituds apareixen (col·laboració amb el règim, oposició al règim, passivitat ...). Busca els quatre personatges principals i situa’ls en relació amb aquestes postures.**

**4. Busca al diccionari la paraula integritat. Amb quin personatge la relacionaries. Per què?**

**5. Quines formes de lluita contra el totalitarisme apareixen? Què opines d'aquestes formes?**

**6. Després d’haver llegit el material que s’adjuntava, quin paper creus que tenia la joventut per al nazisme i com es reflecteix al film. Compara l’exemple de les joventuts hitlerianes amb el dels “nois del swing” o la rosa blanca.**

**7. Opinió personal sobre el film. Creus que actualment hi ha perill d’un totalitarisme?**